Kloroformi

Kloroformi (trikloorimetaani, metaanitrikloridi, formyylikloridi) on kemiallinen yhdiste. Se on normaaliolosuhteissa olomuodoltaan väritön, makean tuoksuinen, voimakkaasti haihtuva neste, joka ei ole syttyvää kaasumaisenakaan. Kloroformi liukenee niukasti veteen mutta hyvin asetoniin, ja sekoittuu etanoliin ja eetteriin.

Kloroformia käytetään liuottimena, laboratoriokemikaalina ja synteesien lähtöaineena. 1800-luvulla kloroformia käytettiin myös nukutusaineena. Sillä oli kuitenkin vaarallisia toksikologisia ominaisuuksia ja taipumus aiheuttaa äkillisiä, kuolettavia sydämen rytmihäiriöitä.

Ominaisuuksia
 Liukoisuus veteen, g/100 ml 20 °C:ssa: 0,8
 Höyrynpaine, kPa 20 °C:ssa: 21,2
 Suhteellinen höyryn tiheys (ilma = 1): 4,12

Aiheesta muualla 

PubChem: Chloroform 
KEGG: Chloroform 
ChemBlink: Chloroform 

Hiiliyhdisteet
Klooriyhdisteet
Liuottimet
Vety-yhdisteet
Anestesiologia
Imppaus
Seulonnan keskeiset artikkelit